ชีรณัฐ ยูสานนท์

**ชีรณัฐ ยูสานนท์** (เกิด 27 พฤศจิกายน พ.ศ. 2531)  เป็นนักร้องและนักแสดงหญิงชาวไทย สังกัดจีเอ็มเอ็ม แกรมมี่ มีชื่อเสียงจากผลงานเพลง "รักแท้...ยังไง"

## ประวัติ
ชีรณัฐ ยูสานนท์ มีชื่อเล่นว่า น้ำชา เป็นบุตรของร้อยเอก ชมพล กับสุนิสา ยูสานนท์ มีน้องชายหนึ่งคนชื่อ กษิดิศ ยูสานนท์ ชื่อเล่น นํ้าซุป ครอบครัวมีเชื้อสายเวียดนาม ฐานะทางบ้านดีมากอยู่แล้ว  มารดาเป็นประธานบริษัทและเป็นผู้บริหารโรงแรม ส่วนบิดารับราชการทหารและเป็นนักการเมืองพรรครักษ์สันติ

ชีรณัฐเข้ารับการศึกษาที่โรงเรียนมาแตร์เดอีวิทยาลัย จนถึงระดับชั้นมัธยมศึกษาปีที่ 2 จึงย้ายไปเรียนประจำที่วิทยาลัยเซนต์บริจิตส์เลสมูร์ดี (St. Brigids College Lesmurdie) เมืองเพิร์ธ ประเทศออสเตรเลีย หลังสำเร็จการศึกษาเธอจึงกลับมาศึกษาต่อระดับปริญญาตรีที่วิทยาลัยนานาชาติ มหาวิทยาลัยศิลปากร แต่พ้นสภาพการเป็นนักศึกษา เนื่องจากทำงานในวงการบันเทิง จึงไม่มีเวลาไปเรียนหนังสือ ต้องย้ายไปเรียนที่ วิทยาลัยนานาชาติ มหาวิทยาลัยกรุงเทพ แต่ท้ายสุดเธอจบปริญญาตรีที่วิทยาลัยนานาชาติราฟเฟิลส์ ในสาขากราฟิกดีไซน์เมื่อปี 2556

เธอใฝ่ฝันที่จะเป็นนักร้องมาตั้งแต่เด็ก ชีรณัฐจึงขอทางบิดามารดาเรียนด้านดนตรีและศิลปะ เช่น เปียโน, บัลเลต์ และวาดเขียน และสนใจที่จะศึกษาต่อต่างประเทศเมื่ออายุ 14 ปี เพื่อหาประสบการณ์เรื่องศิลปะและการร้องเพลง โดยมีครอบครัวให้การสนับสนุน ทั้งนี้เมื่อครั้งเธอยังศึกษาอยู่ที่โรงเรียนมาแตร์เดอีวิทยาลัย เธอเคยประกวดร้องเพลงประสานเสียงกับเพื่อน ๆ ในห้องโดยได้ตำแหน่งชนะเลิศ และเมื่อครั้งที่เธอศึกษาอยู่ต่างประเทศเธอได้ร้องเพลงในงานโรงเรียนโดยเพื่อน ๆ ได้แสดงความชอบใจ จนกลายเป็นแรงผลักดันให้เธออยากร้องเพลงต่อไป

ขณะเธอศึกษาอยู่มหาวิทยาลัยศิลปากร เธอได้อัดเสียงร้องของตนเองและส่งเดโมเทปไปสมัครที่แกรมมี่และได้รับการคัดเลือกในเวลาต่อมา สถาพร พานิชรักษาพงศ์ กรรมการผู้จัดการ จีเอ็มเอ็มทีวี ได้เข้ามาบอกเธอว่า "รู้ไหม ชาจะได้เป็นนักร้องแล้วนะ" โดยผลงานชิ้นมีชื่อของเธอคือ "รักแท้...ยังไง" และ "ดาวบนฟ้า ปลาในน้ำ เธอในฝัน" แต่งขึ้นโดยนิติพงษ์ ห่อนาค

ชีรณัฐสมรสกับดิลกะ ลัทธพิพัฒน์ บุตรชายของดำรง ลัทธพิพัฒน์ เมื่อวันที่ 31 มกราคม พ.ศ. 2563 มีบุตรชายด้วยกันหนึ่งคนชื่อ ปภาณ ลัทธพิพัฒน์ ชื่อเล่น น้ำทะเล เกิดเมื่อวันที่ 2 มกราคม พ.ศ. 2565

## ด้านการเมือง
ชีรณัฐเคยวิจารณ์การเมืองท่ามกลางการระบาดทั่วของโควิด-19 ในประเทศไทย และ การประท้วงในประเทศไทย พ.ศ. 2563–2564 

## ผลงาน
### ละครโทรทัศน์

### ละครเวที

### ภาพยนตร์

### ซิตคอม
* ระเบิดเถิดเทิงลั่นทุ่ง (รับเชิญ) รับบท ไนท์ (ช่อง 5)

### โฆษณา
*KA Lip care
*SYSTEMA
*Oriental Princess
*หมากฝรั่ง ดับเบิ้ลมินต์
*Smooth E Cream
*ป๊อปคอร์น โตโร่
*ครีมบำรุงผิว พอนด์
*แชมพู ซันซิล
*สบู่พฤกษานกแก้ว
### ผลงานพิธีกร
* ชิงร้อยชิงล้าน ซันไชน์ เดย์ (รับเชิญ 3 กุมภาพันธ์ พ.ศ. 2556) (ช่อง 3)

## ผลงานเพลง
### สตูดิโออัลบั้ม

### ซิงเกิล

### เพลงประกอบละครโทรทัศน์ และ ภาพยนตร์

### เพลงร่วมกับศิลปินอื่นๆ

### คอนเสิร์ต
*ร่วมขึ้นคอนเสิร์ตกับ พลพล พลกองเส็ง และ กบ ทรงสิทธิ์ รุ่งนพคุณศรี
*ร่วมขึ้นคอนเสิร์ตกับ วง Tattoo Colour และ วง Niece
*ร่วมขึ้นคอนเสิร์ตกับ ยุทธนา เปลื้องกลาง ในรายการ เดอะสตาร์ ค้นฟ้าคว้าดาว ปี 7
*ร่วมขึ้นคอนเสิร์ตกับ อิสริยะ ภัทรมานพ ในรายการ เดอะสตาร์ ค้นฟ้าคว้าดาว ปี 8

## รางวัล
* ทีวีอินไซด์ ฮอท อวอร์ด 2010
** เข้าชิง รางวัลศิลปินหญิง HOT แห่งปี
* รางวัลไนน์เอ็นเตอร์เทน อวอร์ดส์ ครั้งที่ 3
** เข้าชิง รางวัลเพลงแห่งปี "เพลง รักแท้...ยังไง"
* ท็อปอวอร์ด 2009
** เข้าชิง รางวัลนักร้องยอดเยี่ยม
* Gmember Awards 2009
** เข้าชิง รางวัลสุดยอดศิลปินหน้าใหม่มาแรงแห่งปี
* ออดิชั่น มิวสิก อวอร์ด 2009
** ได้รับรางวัลศิลปินหญิงยอดนิยม
* Seventeen Teen Choice Awards 2009
** ได้รับรางวัลSeventeen choice rising star
*  นิตยสาร “CHEEZE”
** ได้รับรางวัลนักร้องหญิงสุด CHEEZE

ผลงานพากย์เสียง
เบิร์ดแลนด์ แดนมหัศจรรย์ พากย์เป็น ซอง
 ผลงานละครเวที
ละครเพลงเฉลิมพระเกียรติ ไกลกังวล มิวสิคัล ออนเดอะบีช ร่วมกับ ซี ศิวัฒน์ โชติชัยชรินทร์

## อ้างอิง

## แหล่งข้อมูลอื่น
* 
* Namcha ที่ยูทูบ
* 

หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายเวียดนาม
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงภาพยนตร์หญิงชาวไทย
หมวดหมู่:นักออกแบบเสื้อผ้าชาวไทย
หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย
หมวดหมู่:ศิลปินสังกัดจีเอ็มเอ็มทีวี เรคคอร์ดส
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564